Author: agenda0
Company: agenda

ÚRAD VLÁDY 
SLOVENSKEJ REPUBLIKY
    sekcia vládnej legislatívy
								Na rokovanie vlády SR
								dňa 2. mája  2001
								K materiálu č. 2841/2001
								K bodu č. 3
 
S T A N O V I S K O
 
k návrhu zákona, ktorým sa mení zákon č. 135/1961 Zb. o pozemných komunikáciách (cestný zákon) v znení neskorších predpisov – nové znenie
 
I.
	Návrh zákona predkladá na rokovanie vlády SR minister dopravy, pôšt a telekomunikácii J. Macejko, po prerokovaní v Legislatívnej rade vlády SR, v novom znení.
 
	Návrh zákona bol vypracovaný v nadväznosti na uznesenia vlády SR
-	-         č. 9/2000 z 12. januára 2000, ktorým vláda uložila ministrovi dopravy, pôšt a telekomunikácii predložiť návrh novely zákona č. 135/1961 Zb.
-	-         č. 850/2000 z 25. októbra 2000, ktorým vláda schválila zrušenie Štátneho fondu cestného hospodárstva.
 
Predmetom predloženého návrhu je najmä nová kategorizácia vozidiel, zmena druhu a sadzobník diaľničných nálepiek, pokuty za priestupky ako aj úpravy súvisiace so zrušením zákona Národnej rady Slovenskej republiky č. 153/1993 Z.z. o Štátnom fonde cestného hospodárstva.
 
	Podľa dôvodovej správy finančné dôsledky prijatia zákona na štátny rozpočet a počet pracovných miest budú kvantifikované Ministerstvom financií SR v návrhu zákona o niektorých opatreniach súvisiacich so zrušením štátnych fondov, ktorý vláda uložila predložiť ministerke financií do 28. februára 2001.
	Návrh zákona bol predmetom rokovania plenárneho zasadnutia Rady hospodárskej a sociálnej dohody SR. 
 
II.
 
	Legislatívna rada vlády prerokovala predmetný návrh zákona na svojom zasadnutí 3. apríla 2001. Odporučila návrh zákona predložiť na rokovanie vlády v novom znení, v ktorom budú zapracované jej pripomienky.
	Legislatívna rada odporučila najmä
-	-         vykonať v návrhu zákona legislatívnotechnické a formulačné úpravy,
-	-         vyprecízovať obsahové vyjadrenie niektorých ustanovení,
-	-         zvážiť zvýšenie pokuty za porušenie zákona až na desaťnásobok, prípadne diferencovať v prípade prvého priestupku, alebo opakovaného,
-	-         v dôvodovej správe uviesť závery rokovania Rady hospodárskej a sociálnej dohody SR k návrhu zákona.
 
III.
 
	Sekcia vládnej legislatívy konštatuje, že v novom znení návrhu zákona sú zapracované pripomienky legislatívnej rady. Odporúča návrh zákona v predloženom znení    s ch v á l i ť.

Bratislava 23. apríla 2001
Vypracovala: A. Hyžová

									Štefan   G r m a n
									      tajomník
								     Legislatívnej rady vlády